JAWAPAN
:
Tuan Yang di-Pertua, 
a)
Statistik daripada Polis DiRaja Malaysia (PDRM) dan Jabatan Kebajikan Masyarakat (JKM) mengenai jenayah terhadap kanak-kanak yang berumur 1 hingga 12 tahun bagi tahun 2007 dan 2008 adalah seperti berikut:
(i)
Bilangan Kes Jenayah Rogol Terhadap Kanak-kanak
	UMUR
	2007
	2008 
(JAN – APRIL)

	1 – 12 tahun
	244
	58


Sumber: Polis DiRaja Malaysia
(ii)
Bilangan kes Buang Bayi

	TAHUN
	2007
	2008 
(JAN – APRIL)

	JUMLAH
	76
	13


Sumber: Polis DiRaja Malaysia
(iii)
Bilangan Kes Penderaan Kanak-kanak, Tahun 2007
	Umur
	Jumlah

	1 – 12 tahun
	987


Sumber: Jabatan Kebajikan Masyarakat
Akta Kanak-kanak 2001 merupakan satu Akta yang memfokuskan kepada aspek pemeliharaan, perlindungan dan pemulihan kanak-kanak. Peruntukan dalam Akta ini adalah mencukupi bagi melindungi kanak-kanak termasuk dari aspek pencegahan berlakunya jenayah terhadap kanak-kanak. Walau bagaimanapun, penguatkuasaan Akta Kanak-kanak 2001 oleh pihak Kerajaan semata-semata tidak dapat mencegah jenayah terhadap kanak-kanak daripada terus berlaku. Sebaliknya, ia perlu melibatkan kerjasama dari semua pihak seperti ibu bapa, komuniti serta pertubuhan bukan kerajaan (NGO) untuk membanteras jenayah terhadap kanak-kanak.   

b)
Untuk makluman Yang Berhormat, Kementerian menjalankan analisis ke atas data berkaitan jenayah terhadap kanak-kanak yang diperolehi daripada PDRM dan JKM dari semasa ke semasa. Analisis data tersebut dijadikan input bagi menggubal dasar dan pelan tindakan bagi membendung keganasan/jenayah terhadap kanak-kanak. Antaranya, KPWKM telah merangka draf Dasar Perlindungan Kanak-kanak serta Pelan Tindakannya bagi menyelaras program dan aktiviti demi keselamatan dan kesejahteraan kanak-kanak. Dasar dan Pelan Tindakan ini akan dijadikan panduan oleh semua agensi Kerajaan dan pihak-pihak tertentu termasuk NGO untuk menangani isu penderaan dan jenayah terhadap kanak-kanak.

